Yoon Suk-yeol
Yoon Suk-yeol (koreansk: 윤석열; født 18. december 1960) er en sydkoreansk politiker som tiltrådte som Sydkoreas præsident 10. maj 2022. Han har tidligere virket som offentlig anklager og advokat.

Yoon er født i Seoul og har studeret på Seoul Nationale Universitet. Som anklager i Seoul spillede han en nøglerolle i at dømme de tidligere præsidenter Park Geun-hye og Lee Myung-bak for magtmisbrug. Senere fungerede Yoon som generalanklager i Sydkorea mellem 2019 og 2021, hvor han medvirkede ved domfældelsen over Cho Kuk, en indflydelsesrig person i præsident Moon Jae-ins regering.

Yoon er medlem af det konservative Folkemagtspartiet og besejrede snævert Lee Jae-myung fra Demokraterne ved det sydkoreanske præsidentvalg i 2022. Yoon tiltrådte som præsident den 10. maj 2022. Han gik valg på at bekæmpe korruption og ulighed i Sydkorea.

Referencer 

Sydkoreas præsidenter
Personer fra Seoul
Nuværende statsoverhoveder